

VLADA REPUBLIKE HRVATSKE

Zagreb, 16. listopada 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o davanju suglasnosti Ministarstvu vanjskih i europskih poslova za preuzimanje obveza na teret sredstava državnog proračuna Republike Hrvatske u 2020. godini radi sklapanja Okvirnog sporazuma za pružanje usluge IT koordinacije Predsjedanju Republike Hrvatske Vijećem Europske unije 2020 (IS HR PRES 2020) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

 Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14, 93/16 i 116//18) i članka 44. stavka 2. Zakona o proračunu (Narodne novine, br. 87/08, 136/12 i 15/15), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_ donijela

#### O D L U K U

**o davanju suglasnosti Ministarstvu vanjskih i europskih poslova za preuzimanje obveza na teret sredstava državnog proračuna Republike Hrvatske u 2020. godini radi sklapanja Okvirnog sporazuma za pružanje usluge IT koordinacije Predsjedanju Republike Hrvatske Vijećem Europske unije 2020 (IS HR PRES 2020)**

**I.**

Daje se suglasnost Ministarstvu vanjskih i europskih poslova za preuzimanje obveza na teret sredstava državnog proračuna Republike Hrvatske u 2020. godini u ukupnom iznosu od 5.658.712,50 kuna, za sklapanje Okvirnog sporazuma za pružanje usluge IT koordinacije Predsjedanju Republike Hrvatske Vijećem Europske unije 2020 (IS HR PRES 2020).

 **II.**

Sredstva za podmirenje obveze iz točke I. ove Odluke osigurat će se u državnom proračunu Republike Hrvatske, u razdjelu Ministarstva vanjskih i europskih poslova, na aktivnosti A778066 Predsjedanje RH Vijećem EU 2020, stavci 3235 Zakupnine i najamnine.

III.

Ova Odluka stupa na snagu danom donošenja.

Klasa:

Urbroj:

Zagreb, \_\_\_\_\_\_ 2019.

PREDSJEDNIK

mr. sc. Andrej Plenković

**OBRAZLOŽENJE**

Ministarstvo vanjskih i europskih poslova provelo je postupak nabave: Najam Informacijskog sustava za podršku predsjedanja Republike Hrvatske Vijećem Europske unije 2020, za potrebe organizacije svih događaja tijekom predsjedanja Republike Hrvatske Vijećem Europske unije 2020. godine u Republici Hrvatskoj od 1. siječnja 2020 do 30. lipnja 2020.

Odlukom o odabiru od 10. srpnja 2019., Ministarstvo vanjskih i europskih poslova odabralo je ponudu ponuditelja Agencija za podršku informacijskim sustavima i informacijskim tehnologijama - APIS IT d.o.o., Zagreb, Paljetkova 18, OIB: 02994650199, u iznosu od 10.658.712,50 kuna sa porezom na dodanu vrijednost.

Temeljem navedenog Okvirnog sporazuma, u 2019. godini sklopit će se ugovor o javnoj nabavi za dio iz točke 1 troškovnika te za prvu fazu iz točke 3 troškovnika, u iznosu od 5.000.000,00 kuna i isti će u cijelosti biti plaćen u 2019. godini za što su sredstva osigurana u Državnom proračunu Republike Hrvatske na pozicijama Ministarstva vanjskih i europskih poslova.

Ministarstvo vanjskih i europskih poslova traži suglasnost za preuzimanje obveza na teret sredstava državnog proračuna Republike Hrvatske u 2020. godini u iznosu od 5.658.712,50 kuna potrebnih za sklapanje preostalih točaka troškovnika, a čije davanje se predlaže ovom Odlukom.

Navedena sredstva i u 2020. godini osigurat će se u okviru limita ukupnih rashoda Ministarstva vanjskih i europskih poslova utvrđenog Smjernicama ekonomske i fiskalne politike za razdoblje 2020. - 2022., na aktivnosti A778066 Predsjedanje RH Vijećem EU 2020, stavci 3235 Zakupnine i najamnine.